FOMO

Frykt for å gå glipp av noe eller FOMO (fra engelsk: fear of missing out) er en type sosial angst med rot i troen på at andre kan ha det moro mens personen som opplever angsten, ikke er til stede. Den karakteriseres av et ønske om å alltid holde seg oppdatert på det andre holder på med. FOMO blir også definert som en frykt for anger som kan føre til bekymring for at en kan gå glipp av en mulighet til sosial interaksjon, en ny opplevelse, en mulighet til å tjene på en investering eller andre tilfredsstillende hendelser. FOMO er en frykt for at det å ikke delta er feil valg.

Andre begreper 
Det er flere begreper som er oppstått ifra forkortelsen FOMO, som blant annet «FOBO» (fra engelsk fear of better options, «frykt om bedre valg») og «FODA» (fra engelsk fear of doing anything, «frykt for å gjøre noe-som-helst»).

JOMO 
Forkortelsen JOMO (fra engelsk joy of missing out, «glede av å gå glipp av noe») er en motsetning til FOMO, hvor i stedet for en frykt for å gå glipp av noe heller finner glede i å være mindre opptatt av sosiale medier og andres hendelser. Noen bruker også forkortelsen for å referere til tid man nyter alene eller tid i naturen, borte fra internett som en slags «digital avrusning».

Se også 

 Sosiale medier
 Internett

Referanser 

Angst
Nettkultur
Kommunikasjon
Sosiale medier
Reklame